**Nacrt prijedloga**

Na temelju odredbe članka 35. Zakona o lokalnoj i područnoj ( regionalnoj) samoupravi („Narodne novine“ broj 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19 i 144/20), članka 24. Statuta Zagrebačke županije („Glasnik Zagrebačke županije“ broj 17/09, 31/09, 4/13, 6/13 – pročišćeni tekst, 5/18, 14/18, 18/18 – pročišćeni tekst, 3/20, 23/20, 6/21, 10/21 – pročišćeni tekst, 29/23 i 52/23), članka 64. Poslovnika Županijske skupštine Zagrebačke županije („Glasnik Zagrebačke županije“ broj 26/09, 5/13, 6/13 – pročišćeni tekst, 28/17, 5/18, 14/18, 18/18 – pročišćeni tekst, 23/20, 34/20, 10/21 – pročišćeni tekst, 42/21 i 52/23), u skladu s Planom razvoja Zagrebačke županije za period 2021.-2027. („Glasnik Zagrebačke županije“ broj 10/22), Županijska skupština Zagrebačke županije na svojoj ….sjednici održanoj dana …..2024. godine, donijela je

**PROGRAM POTICANJA IZRADE GEODETSKO- KATASTARSKE USLUGE NOVE KATASTARSKE IZMJERE KATASTARSKIH OPĆINA NA PODRUČJU ZAGREBAČKE ŽUPANIJE U 2024. GODINI**

**I. UVOD**

Program poticanja izrade geodetsko-katastarske usluge nove katastarske izmjere katastarskih općina provodi se sufinanciranjem projekata izrade nove katastarske izmjere katastarskih općina na području Zagrebačke županije putem sredstava osiguranih u Proračunu Zagrebačke županije u 2024. godini.

Realizacija Programa predstavlja provedbu ciljeva iz Plana razvoja Zagrebačke županije za period 2021. -2027. godine ( „Glasnik Zagrebačke županije“ broj 10/22).

U skladu s navedenim Planom razvoja zadaća Zagrebačke županije je ujednačavanje razlika u razvijenosti njezinih jedinica lokalne samouprave, te poticanjem provođenja mjera koje se odnose na održavanje dugoročnog i teritorijalno uravnoteženoga razvoja na cijelom području Zagrebačke županije.

Navedena ujednačavanja predstavljaju i ispunjavanje utvrđenog načela uravnoteženog regionalnog razvoja koje je ključno za implementaciju razvojnog modela zasnovanog na policentričnom razvoju županije i u konačnici osiguravanja ravnomjerne kvalitete života u svim dijelovima Županije.

**II. PROVEDBA PROGRAMA**

Za provedbu Programa zadužen je Upravni odjel za prostorno uređenje, gradnju i zaštitu okoliša

Zagrebačke županije.

**III. CILJ**

Cilj prijavljenog projekta mora biti od strane jedinica lokalne samouprave jasno definiran, u skladu s Planom razvoja Zagrebačke županije za period 2021.-2027. i mjerljiv, sukladno indikatorima provedbe iz točke IV. ovog Programa.

**IV. UVJETI ZA DODJELU SREDSTAVA**

1. **Uvjeti za odabir projekata**

Uvjeti za odabir projekata izrade geodetsko-katastarske usluge nove katastarske izmjere katastarskih općina na području Zagrebačke županije iz Proračuna Zagrebačke županije utvrđuju se na način da prijavitelj u svojoj prijavi dokaže:

* kvalitetu programa (sadržaj i svrha projekta)
* cilj projekta i očekivane rezultate
* usklađenost projekta sa razvojnim planovima
* povezanost s drugim projektima na lokalnoj ili regionalnoj razini
* da je projekt planiran proračunom JLS-a
* sufinanciranje iz EU sredstava (*ako je isti sufinanciran EU sredstvima)*
* da se prijavljeni trošak odnosi na geodetsko-katastarsku izmjeru
* da je prijavljeni trošak nastao, odnosno da će prijavljeni trošak nastati

1. **Mjerila za odabir projekata**

Mjerila za odabir projekta izrade geodetsko-katastarske usluge nove katastarske izmjere katastarskih općina na području Zagrebačke županije utvrđuju se na način kako slijedi:

* kvaliteta programa (sadržaj i svrha projekta) – 10 bodova
* cilj projekta i očekivani rezultati – 10 bodova
* usklađenost projekta sa razvojnim planovima – 10 bodova
* povezanost s drugim projektima na lokalnoj ili regionalnoj razini – 10 bodova
* indeks razvijenosti:

1. I., II., III. i IV. skupina – 30 bodova
2. V. i VI. skupina – 20 bodova
3. VII. i VIII. skupina – 10 bodova

* financijsko učešće jedinice lokalne samouprave:

1. iznad 50% ukupne vrijednosti – 20 bodova
2. do 50% ukupne vrijednosti – 10 bodova
3. bez financijskog učešća – 0 bodova
4. sufinanciranje iz EU sredstava – 10 bodova

**V. PRAVO FINANCIRANJA/SUFINACIRANJA**

Pravo na sufinanciranje projekta izrade geodetsko-katastarske usluge nove katastarske izmjere katastarskih općina na području Zagrebačke županije iz Proračuna Zagrebačke županije u 2024. godini mogu ostvariti JLS-i koji ostvare minimalno 50 bodova, a sukladno točki IV. ovog Programa.

**VI. MAKSIMALNI IZNOS FINACIRANJA/SUFINACIRANJA**

Maksimalni iznos sufinanciranja po projektu izrade geodetske-katastarske usluge nove katastarske izmjene katastarskih općina na području Zagrebačke županije u 2024. godini iznosi 40.000,00 €.

Projekte jedinica lokalne samouprave I., II., III. I IV. stupnja razvijenosti Zagrebačka županija može financirati do 100% iznosa vrijednosti projekta, projekte jedinica lokalne samouprave V. i VI. stupnja razvijenosti do 80% iznosa vrijednosti projekta, a projekte jedinica lokalne samouprave VII. i VIII. stupnja razvijenosti do 60% iznosa vrijednosti projekta.

**VII. ZAVRŠNA ODREDBA**

Ovaj Program stupa na snagu prvog dana od dana objave u „Glasniku Zagrebačke županije.“

**KLASA:**

**URBROJ :**

**Zagreb,**

**PREDSJEDNICA**

**ŽUPANIJSKE SKUPŠTINE**

**ZAGREBAČKE ŽUPANIJE**

**Martina Glasnović**